Jan Rahman
Jan Rahman (sündinud 30. juulil 1975 Võrus) on eesti-võru kirjanik. Ta on lõpetanud 1993. aastal Friedrich Reinhold Kreutzwaldi nimelise Võru 1. Keskkooli. Aastatel 1993–2004 õppis Rahman Tartu Ülikoolis ajakirjandust. Ta on olnud Tartu Noorte Autorite Koondise ja organisatsiooni Võro Selts VKKF liige (2001–2006 VKKF juhatuse esimees). Töötab peatoimetajana ajalehes Uma Leht. Jan Rahman on muu hulgas korraldanud Kaika suveülikoole. Rahman on kirjutanud sõnu mitmetele lauludele. Nende seas näiteks "Kõnõtraat", mis oli 1994. aastal Raadio 2 Aastahitt.